 Proza - : - Despre singuratate - iV - de Emil iliescu : - Despre singuratate - iV - de Emil iliescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Poveste de... (Proza) > Can't help... (Multimedia) > Hotel... (Proza) > Soldier of... (Multimedia) > La inceput... (Proza) > Litografie ... (Proza) > Pitici pe... (Proza) > Decebal si... (Proza) > Padurea... (Multimedia) > Please,... (Multimedia) > Always on my... (Multimedia) > Words - Bee... (Multimedia) > Here is your... (Multimedia) > Povestea... (Multimedia) > Wonderful... (Multimedia) > A Whiter... (Multimedia) > Ochii tai ... (Multimedia) > Ana, zorile... (Multimedia) > Sorry ... (Multimedia) > A midnight... (Multimedia) > Printre... (Proza) > Printre... (Proza) > Colind de... (Multimedia) > Poveste de... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > La Taica... (Proza) > Digul ... (Proza) > Matroana ... (Proza) > Fifty cents... (Proza) > Fifty cents... (Proza) > Fifty cents... (Proza) > Fifty cents... (Proza) > Fifty cents... (Proza) > Fifty cents... (Proza) > Fifty cents... (Proza) > Ramasagul... (Proza) > Ramasagul... (Proza) > Ramasagul... (Proza) > Ramasagul... (Proza) > Ramasagul... (Proza) > Vintage... (Proza) > Vintage -... (Proza) > Vintage -... (Proza) > Vintage -... (Proza) > Vintage -... (Proza) > Vintage -... (Proza) > Vintage -... (Proza) > Vintage -... (Proza) > Vintage -... (Proza) > Vintage -... (Proza) > Vintage -... (Proza) > Vintage - i... (Proza) > Old age ... (Personale) > Thanatos ... (Personale) > Sub aripa... (Proza) > Sub aripa... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13972846 Despre_singuratate____-__iV_-' > Vizionari: 2322 > Despre singuratate - iV - proza [ ] - - - - - - - - - - - - - - - - - - - - - - - - - de Emil iliescu [YLAN ] 2011-02-25 | | O raza minuscula de soare cobori pe o roata de foc si se aseza pe crestetul micului portocal. Semn ca ii va indruma pasii atat lui, cat si lui Andros. Se limpezise cerul, intins ca o piele de Cordoba, cand Andros pasii pe nisipul unei plaje pustii. Pe mal, alaturi de carapacea soioasa a unei barci, un batran, dezbracat pana la brau, robotea de zor la chila ei. Din cand in cand isi punea mana streasina la ochi si scruta zarea. Ca si cum ar fi asteptat un semn venit de departe. Copacelul ii sopti lui Andros: " El este Philemon, un pescar batran ca marea pe care s-a nascut si unde si-a trait viata. Un batran incapatanat. Care a preferat mereu sa iasa singur in larg, sfidandu-i pe ceilalti pescari din sat. Sumetindu-se nevoie mare cu stirpea lui, care se spune ca a aparut pe aceste locuri odata cu ridicarea primei casute din papura si stuf. Dar marea este uneori o amanta perfida. Uita juramintele de dragoste ale pescarilor care incearca sa o prinda in navodul vorbelor lor mestesugite, soptindu-i ca ea, marea, ramane singura fiinta pe care pescarul o indrageste pe lume. si de cativa ani incoace Philemon se intoarce cu plasele goale. Uneori rupte, ca si cum o forta nevazuta din adancuri si-ar rade de truda lui zadarnica. Andros vazu cum statura inca in putere a lui Philemon se indreapta de sale si se apropie de mal. in zare se iteau ca niste matanii insirate pe ata mai multe barci, legate una de alta. Ajunsera la mal in chiotul de veselie al pescarilor care incepura sa traga cu greu din barci navoadele pline de ugerul gras al pestilor. Philemon privea inciudat bucuria generala, scuipand cu manie in directia din care fartatii pescari multumeau marii prin plecaciuni adanci pentru captura ce va inviora masa familiilor lor. Atunci, copacelul il trase de mana pe Andros si ii spuse: " Omul singuratic este asemenea unei stele ce vrea sa straluceasca pe bolta, dar lumina ei nu incalzeste niciun suflet, fiindca cerul ei este doar un petic de intuneric, care nu se vrea a fi impartit cu nimeni. Bratele pescarilor, unite, fac mult mai mult decat orgoliul sarac al lui Philemon. Omul trebuie sa traiasca printre oameni! Sa se bucure alaturi de ei si sa se ofere ca sprijin si sfatuitor". Andros il asculta uimit. Se gandea de unde poate sti un biet portocal de ceea ce simte un om. Portocalul nu-i lasa timp sa-si raspunda singur la aceasta intrebare si ii spuse: "Te intrebi, pesemne, de unde stiu eu, un copac umil, de ceea ce se petrece in sufletul oamenilor, nu? stiu, Andros, stiu, fiindca si noi, copacii, avem suflete sub coaja. si noi simtim, ca si voi, sentimentul de implinire, atunci cand rodul ne este deplin. Sau tristetea, asa cum o simt eu, cand ma vad vaduvit de parg bogat. Fiindca sunt la fel de singur ca si tine. Un destin amar m-a facut sa rasar pe culmea acelui deal ce iti strajuieste casuta. Dar sunt la fel de singur ca si tine. iar fructele mele poarta in ele samburele maniei ca nu pot fi parte dintr-o livada plina de rod bogat. Vino, vino, Andros, si ai sa-mi intelegi tristetea!". si copacelul il trase de maneca pe Andros purtandu-l spre un deal in varful caruia odihnea o mica bisericuta. intrara intr-o livada gemand de rod. Copaci semeti, portocali cu crengile la pamant. Cu fructe ca niste sfere de foc, stralucitoare. Andros se apropie de unul dintre ei si rupse o portocala. Avea un miez carnos, parfumat, ai fi zis ca lumina soarelui mediteranean cususe straturi aromitoare unele peste altele, gata-gata sa plesneasca coaja subtire si plina de mirosuri mirifice, vii. "Vezi", i se adresa copacelul, "livada asta ar fi trebuit sa fie si casa mea. Din pacate, stau singur cuc pe un varf de deal. Cu poame saracacioase, incat nici cel mai ostenit calator nu va jindui vreodata dupa vreun fruct de al meu. Recunoaste ca nici macar tu, aflat atat de aproape de locul exilului meu, nu ai suit niciodata dealul pentru a-mi gusta roada de peste an!". Andros privi in pamant, un pic rusinat. Caci asa era. Nu vazuse in copacelul ce-i strajuia orizontul decat un avorton nevrednic de a i se pleca ramurile la pamant in cautarea unei portocale mirifice. "Vezi, Andros, si noi, copacii, avem nevoie de alti copaci ca sa ne simtim impliniti. Sa putem creste si sa simtim mainile harnicilor culegatori ce vor umple cosurile cu fructele noastre minunate. Sunt tot la fel de singur ca tine. Dar spre deosebire de tine, care ai dobandit inca de la nastere liberul arbitru, putand sa-ti cladesti singur destinul unde iti doreste inima, eu sunt pe veci prizonierul acelui deal, fara sa pot spera macar ca intr-o buna zi voi simti langa umarul meu de frunze adierea altor ramuri intr-o gradina edenica. Sa mergem! S-a inserat si faetonul soarelui va strabate cerul pentru a-l urca in el pe zeul-soare. Luna, prietena noptilor tale de singuratate, iti va fi din nou companion. Caci va trebui sa vezi cu ochii tai ce inseamna sa te bucuri in mijlocul oamenilor". Andros auzi un huruit puternic de roti. Erau rotile faetonului zdrumicand norii in bucatele minuscule. Raza de soare din crestetul portocalului ce-l insotea se ridica spre taria albastrului stins al cerului si discul soarelui se rostogoli pe pernele albe, pufoase, de nori ale faetonului, disparand spre apus. Luna, ca o fecioara despletita, cobori pana peste crestetul portocalului sau si ii zambi lui Andros, murmurand: "Vom merge in Ayia Napa! Sa vezi cata bucurie simt oamenii in suflet atunci cand se casatoresc. si ai sa intelegi de ce nu este bine ca omul sa fie singur pe lume". Cand ajunsera la Ayia Napa, marea fremata sub catifeaua catargului unei brize slabe. intrara intr-o curte imensa. Ornata cu lampioane multicolore. Plina de oameni ce dansau sub mladierea unui sirtaki molcom. "Vezi", ii sopti luna, "in seara asta doi oameni isi leaga destinul pentru viata intreaga. Ai iubit vreodata, Andros?". Andros nu raspunse. Caci ii era rusine sa recunoasca faptul ca pentru el femeile se limitau la parul rosu al d-nei Protagorou si la trupul de sirena al Despinei ioannou. "Poate ca am iubit candva", murmura el, parca rusinat. "Nu cunosc indeajuns acest sentiment, dar de cateva ori am simtit cum o otrava lenta imi inunda sufletul cand priveam femeia pe care o doream cu patima. stiind ca nu o pot avea niciodata. Poate ca am iubit! Poate...!". " Eu nu cred ca ai facut-o", ii raspunse luna. "Daca ar fi fost asa, ai fi simtit arsura dulce a acestei stari. Ai fi alergat ca un nebun la locul de intalnire, parandu-ti-se ca zbori, nu calci pe pamant. Ai fi indurat foamea si setea doar de dragul de a fi langa fiinta draga, aflata la zeci de mile departare. ti-ai fi aprins privirea ca o candela sangerie doar ca sa poti fura o clipa din imaginea femeii iubite plecand pe langa tine. Tu ai iubit cu disperare o singura femeie. Singuratatea. O femeie stearpa, care niciodata nu ti-ar fi putut lumina pridvorul casei cu trupuri plapande de prunci. O femeie care se machiaza in fiecare zi cu acelasi rimel al deceptiei. Cu obrajii pomadati de tristete. imbracata in rochia neagra a nelinistii ca nu cumva o raza de soare sau un cantec de sirena sa i te poata fura. O femeie descarnata de simbolurile Evei de sub marul paradisiac: istetime, frumusete launtrica, vraje in priviri, orfica in glasul cu care te cheama sa o iubesti. Priveste la acesti oameni cum framanta pulberea drumului sub talpile lor dornice de a arata ca prin dans, prin atingerea mainilor, prin respiratia pe care cel de langa tine ti-o imprumuta ca pe un dar de mare pret te poti socoti om intre oameni. Mirii, ii vezi? Salta ca niste miei blanzi, curati inca la trup. Cu gandul ca dupa miezul noptii se vor contopi unul in celalalt, lasand valtoarea carnii sa se impreuneze intr-un izvor ce va curge fara meandre din acelasi munte incepand de maine. Ei nu vor sti in veci ce este singuratatea! Priveste-i, Andros, si leapada-te de haina grea de regrete a singuratatii!". si, dintr-odata, Andros se simti prins de mina si incepu sa se invarta in hora ce starnise toti coclaurii cu freamatul celor ce o formau. Privea in ochii celor din jurul sau si le vedea bucuria de pe chipuri ca o pecete de ceara fina, pe care vraja acelei nopti o facea sa straluceasca precum aurul curat. i se intinse o cana de vin pe care Andros o bau pe nerasuflate, stergandu-i sudoarea de pe fruntea nadusita de pasul viu al dansului. Cei din jur il privira bland si mirele ii spuse: "Prietene, sparge bardaca de pamant pentru ca toate relele sa fuga de la viitoarea mea casa, iar tu sa fii ferit in veci de necazuri!". Andros sfarama de pamant cana din care ultimele picaturi de vin se scursera prin pulberea drumului ca niste firisoare de viata si isi simti sufletul usor ca un porúmb gata sa-si ia zborul spre inaltul noptii de clestar. Goli in acea noapte si alte cani de vin. Lega prietenii cu barbati semeti, ca si el. Simti in palma atingerea catifelata a catorva femei cu care dansase vrajit de mirosul lor viu. si parca din trupurile lor atatate de dans si de vinul amagitor serpuiau spre el vinisoare de lava fierbinte izvorate din vulcanul inimii lor tinere, neastamparate. Dornice de a simti cum mana puternica de barbat le cuprinde mijlocul subtire si le conduce pe cai de pierzare si vis. Apoi atat isi mai aminti Andros: ca se asezase istovit de vin si de dans pe pajistea ce mirosea a busuioc crud si a pulbere de stele. si adormise indata. - Sunt curios, prietene, i-am spus eu in soapta companionului meu, sunt curios sa aflu finalul acestei povesti. - Este tarziu, mi-a raspuns el. Dar nu ne putem desparti fara sa stii care a fost destinul lui Andros. Spre dimineata s-a trezit tot langa cearsaful inrourat de coriandru din fata casutei sale... Purtand in mana-i stransa un ram mic de portocal. Semn ca acea calatorie, care noua ni se poate parea fantastica, a avut loc. - in vis sau aievea? - Depinde de fiecare dintre cei ce o asculta...De cat de sensibil este fiecare... - si Andros... Andros ce a facut cu viata lui? - Andros si-a amintit ca in acea calatorie indraznise sa priveasca drept in ochi viata. El, Andros, cel sfios ca o fata mare. Privise stralucirea de miere de pe aripile Melissei. Vazuse incrancenarea din privirea de ametist a pescarului Philemon. Zarise pulberea de aur a gradinii de portocali. Precum si setea neostoita de viata din ochii mirilor. Al celor cu care framantase pamantul in acea valurire de euritmii necunoscute pana atunci. Ochii lui stiau acum cum arata cealalta fata a lumii. Cea poleita cu sperante. Cu prieteni. Cu vise ce pot deveni realitate. A parasit chiar de a doua zi mica lui casuta din caramizi de ceamur. A plecat spre portul Lemessos. A cunoscut oameni si locuri pe puntea unor corabii care i-au aratat fata nestiuta a lumii. S-a casatorit. Are patru copii. Este un om obisnuit ca oricare dintre noi. Acum trebuie sa te parasesc. Ma asteapta cei dragi acasa. Seara este ceasul tainic cand fiecare trebuie sa soarba linistea domestica cu cei ce ne fac viata frumoasa cu prezenta lor. si tovarasul acelei nopti s-a ridicat cu greutate de pe scaun. si-a verificat echilibrul cu o calmitate proprie barbatului ce stie ca jugul aspru al bauturii ii poate poticni pasii. L-am privit cum se departeaza si abia atunci mi-am dat seama ca nici macar nu stiam cu cine statusem la acea masa a povestilor bahice. "Prietene", l-am strigat, "care iti este numele? Fiindca ori de cate ori voi povesti cuiva intamplarile pe care mi le-ai depanat vreau sa-mi amintesc de tine". "Andros... Andros din Ergates...", mi-a spus el taraganat, intorcandu-si capul in directia mea, chipul lui batut de vanturi parand ca imi zambeste din spatele privirii de cenobit in care palpaia o lumina vie de viata. *** Sigur ca pentru cei mai multi dintre cei carora de-a lungul timpului le-am povestit calatoria lui Andros din Ergates totul nu a parut a fi decat un basm. Traim vremuri in care imaginatia si visul nu mai fac parte din structura noastra moral-volitiva. Ne place mai mult sa plonjam in realitatea ce ne inconjoara. Chiar daca de cele mai multe ori ea este cruda. Futila. Fara speranta unui viitor mai senin. De aceea, m-am hotarat, odata ajuns acasa, sa astern pe hartie povestea lui Andros. Fiindca stiu un lucru pe care ar trebui sa vi-l insusiti si voi ca o cutuma nescrisa a vietii voastre: in fiecare dintre noi sta ascuns, tainic, un basm. Ce se cere descoperit si povestit celor care vor sa-l asculte... Decembrie, 2010, Cipru | index 'pageview'); 